ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1979-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

	1. ՀՀ արդարադատության նախարարություն
	№ /27.4.2/26802-2026


	
	25.05.2026թ.


	«Հայաստանի Հանրապետության առավարության 2025 թվականի դեկտեմբերի 25-ի N 1979-Ն որոշման (այսուհետ՝ Որոշում) մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) հայտնում ենք հետևյալը․ 
1. Նախագծի 1-ին կետի 2-րդ ենթակետի «գ»  արբերությամբ նախատեսվում է Որոշմամբ հաստատված Հավելված 1-ը (այսուհետ՝ Հավելված 1) լրացնել նոր՝ 10․1-10․10-րդ կետերով, որտեղ 10․2-րդ կետում, 10․4-րդ կետի «գ» ենթակետում, 10․5-րդ կետի 5-րդ ենթակետում, ինչպես նաև Նախագծի 1-ին կետի 2-րդ ենթակետի  «է» պարբերության համաձայն նոր խմբագրությամբ շարադրվող 23-րդ կետում անհրաժեշտ է «Առողջության համընդհանուր ապահովագրության» բառերը փոխարինել «ԱՀԱ» բառով՝ հիմք ընդունելով Հավելված 1-ի 1-ին կետի դրույթը, որի համաձայն սահմանվում է առողջության համընդհանուր ապահովագրություն (այսուհետ` ԱՀԱ)։ Միաժամանակ առաջարկում ենք Նախագծի 1-ին կետի 2-րդ ենթակետի «ա» պարբերությունում «(այսուհետ՝ լիազոր մարմին)» բառերը փոխարինել «(այսուհետ՝ Լիազոր մարմին)» բառերով՝ համապատասխան փոփոխություններ կատարելով նաև Նախագծի ամբողջ տեքստում։

	








1.Ընդունվել է: Կատարվել են համապատասխան փոփոխություն։

	2.Անհրաժեշտ է Նախագծի 1-ին կետի 2-րդ ենթակետի «գ» պարբերության համաձայն Հավելված 1-ի նոր լրացվող 10․4-րդ կետում ապահովել օրենսդրական տեխնիկայի կանոնները՝ հիմք ընդունելով «Նորմատիվ իրավական ակտերի մասին» օրենքի 14-րդ հոդվածի 5-րդ մասի դրույթները, որոնց համաձայն՝ ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով:

	2․Ընդունվել է։ Կատարվել են համապատասխան փոփոխություններ։

	3. Նախագծի 1-ին կետի 2-րդ ենթակետի «գ» պարբերության համաձայն Հավելված 1-ի նոր լրացվող 10․8-րդ կետում սահմանվում է, որ հայտի քննության արդյունքում ընդունվում է գրավոր որոշում այն մերժելու կամ բավարարելու մասին, որի մասին հայտը ներկայացրած ստորաբաժանումը կամ իրավաբանական անձը գրավոր ծանուցվում է։ Այս առումով հարկ է նշել, որ պարզ է, թե ինչ չափորոշիչների հիման վրա է կայացվում հայտը մերժելու կամ բավարարելու մասին որոշումը, ինչը կարող է հիմք հանդիսանալ նման որոշման, ուստի այս առումով գտնում ենք, որ անհրաժեշտ է հստակեցնել կամ ներկայացնել լրացուցիչ պարզաբանումներ։

	3․Ընդունվել է։ Կատարվել են համապատասխան լրացումներ։

	4.Նախագծի 1-ին կետի 2-րդ ենթակետի «ե» պարբերության համաձայն Հավելված 1-ի նոր խմբագրությամբ շարադրվող 20-րդ կետի 3-րդ ենթակետի «զ» պարբերությունում, որպես բժշկական օգնության և սպասարկման ծառայություն, սահմանվում է ԱԱՊ բժշկի, իսկ առանձին հիվանդությունների դեպքում` համապատասխան նեղ մասնագետի նշանակմամբ քրոնիկ հիվանդությունների և վիճակների շարունակական (դիսպանսեր) հսկողության նպատակով, ինչպես նաև ամբուլատոր պայմաններում բուժման ենթակա հիվանդությունների և վիճակների դեպքերում դեղերով ապահովումը` համաձայն Հոգաբարձուների խորհրդի կողմից հաստատված դեղերի ցանկի։ Այս առումով հարկ է նկատել, որ գործող կարգավորման համաձայն՝ Հավելված 1-ի 20-րդ կետի 3-րդ ենթակետի «զ» պարբերությունում սահմանվում է, որ վերոնշյալ դեղերի ցանկը և դրանց տրամադրման կարգը հաստատվում է Կառավարության որոշմամբ։ 
Հարկ է նկատել, որ «Առողջության համընդհանուր ապահովագրության մասին» օրենքի 9-րդ հոդվածում սահմանվում են քրոնիկ հիվանդությունների և վիճակների արտահիվանդանոցային շարունակական (դիսպանսեր) հսկողության նպատակով ապահովագրական փաթեթում ներառվող դեղերի վերաբերյալ դրույթները, որտեղ 2-րդ մասում սահմանվում է, որ ապահովագրության փաթեթում ներառվող արտահիվանդանոցային պայմաններում տրամադրվող դեղերի ցանկի փոփոխությունները և լրացումները կատարվում են Կառավարության սահմանած կարգով։
Այս առումով պարզ չէ, թե արդյոք Հոգաբարձուների խորհուրդը լիազորված է սահմանել վերոնշյալ դեղերի ցանկը, ուստի գտնում ենք, որ անհրաժեշտ է վկայակոչել այն իրավական հիմքը, որի համաձայն Հոգաբարձուների խորհուրդը լիազորված է սահմանել դեղերի ցանկ։

	4․Ընդունվել է։ Կատարվել են համապատասխան փոփոխություններ։

	5․ Անհրաժեշտ է Նախագծի 1-ին կետի 2-րդ ենթակետի «ե» պարբերության համաձայն Հավելված 1-ի նոր խմբագրությամբ շարադրվող 20-րդ կետի 4-րդ ենթակետի «զ» պարբերությունում «թմրանյութ պարունակող» բառերը փոխարինել «թմրամիջոցներ պարունակող» բառերով՝ նկատի ունենալով, որ «Դեղերի մասին» օրենքի իմաստով կիրառվում է «Թմրամիջոցներ կամ հոգեմետ (հոգեներգործուն) նյութեր պարունակող դեղեր» ձևակերպումը։

	5․Ընդունվել է։ Կատարվել են համապատասխան փոփոխություններ։

	6․ Նախագծի 1-ին կետի 2-րդ ենթակետի «է» պարբերության համաձայն Հավելված 1-ի նոր խմբագրությամբ շարադրվող 23-րդ կետում նախատեսվում է սահմանել, որ հիվանդանոցային պայմաններում բժշկական օգնություն և սպասարկում իրականացնող բժշկական կազմակերպություններում արյան և դրա բաղադրամասերի  փոխներարկման հետ կապված հարաբերությունները կարգավորվում են Լիազոր մարմնի կողմից հաստատված ծավալներով։ Այս առումով գտնում ենք, որ անհրաժեշտ է հստակ հղում տալ այն իրավական ակտին, որով լիազոր մարմինը հաստատում է հիվանդանոցային պայմաններում բժշկական օգնություն և սպասարկում իրականացնող բժշկական կազմակերպություններում արյան և դրա բաղադրամասերի  փոխներարկման ծավալների վերաբերյալ դրույթները։

	6․Ընդունվել է։ Կատարվել է համապատասխան լրացում։


	7․ Նախագծի 1-ին կետի 2-րդ ենթակետի «ը» պարբերության համաձայն նախատեսվում է Հավելված 1-ի 24-րդ կետի 3-րդ ենթակետում, որպես ԱՀԱ շրջանակներում ապահովագրված բնակչությանը տրամադրվող հիվանդանոցային բժշկական օգնությունը և սպասարկումն, ներառել նաև գլխուղեղի էնդովասկուլյար վիրաբուժություն մինչև 78 տարեկան ապահովագրված անձանց։ Այս առումով, հարկ է նկատի ունենալ Հայաստանի Հանրապետության առողջապահության նախարարի 2026 թվականի փետրվարի 16-ի N 13-Ն որոշման դրույթները, որոնցով սահմանվում են բնակչության առողջության պահպանման և բարելավման ծրագրերի, առողջության համընդհանուր ապահովագրության շրջանակներում գլխուղեղի սուր կամ ենթասուր իշեմիկ կաթվածների էնդովասկուլյար բուժման (թրոմբոլիտիկ բուժման և մեխանիկական թրոմբէկտոմիա) ծառայությունների կազմակերպման և իրականացման վերաբերյալ պահանջները, ուստի առաջարկում ենք պարզաբանել, թե արդյոք անհրաժեշտ չէ Նախագծի 1-ին կետի 2-րդ ենթակետի «ը» պարբերությունում «գլխուղեղի» բառից հետո լրացնել «սուր կամ ենթասուր իշեմիկ կաթվածների» բառերը։
	7․ Չի ընդունվել։ Հիշատակված հրամանը կարգավորում է էնդովասկուլյար վիրաբուժության բաղադրիչներից միայն 
գլխուղեղի սուր կամ ենթասուր իշեմիկ կաթվածների էնդովասկուլյար բուժումը, մինչդեռ էնդովասկուլյար վիրաբուժությունը արյունատար անոթների և անոթային համակարգի հիվանդությունների ախտորոշման ու բուժման նվազ ինվազիվ մեթոդների ամբողջությունն է։

	8․ Անհրաժեշտ է Նախագծի 1-ին կետի 2-րդ ենթակետի «ժ» պարբերության համաձայն Հավելված 1-ի 27-րդ կետի նոր լրացվող 4․1-ին ենթակետում «ԱԱՊ բժշկական կազնապերպություններում» բառերը փոխարինել «ԱԱՊ բժշկական հաստատություններում» բառերով՝ նկատի ունենալով Հավելված 1-ի 27-րդ կետի 3-րդ ենթակետի դրույթը և հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի դրույթը, որի համաձայն նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ։
	8․Ընդունվել է։ Կատարվել են համապատասխան փոփոխություններ։

	9․ Նախագծի 1-ին կետի 2-րդ ենթակետի «ժ» պարբերությամբ նախատեսվում է սահմանել, որ ԱՀԱ-ի շրջանակներում հատուցման ենթակա չեն այն ծառայությունները կամ մեթոդները (Որոշման Հավելված 10), որոնք ունեն սահմանափակ հասանելիություն, բացառությամբ Հիմնադրամի Հոգաբարձուների խորհրդի որոշմամբ սահմանված ծառայությունների։
Այս առումով պարզ չէ, թե արդյոք Հոգաբարձուների խորհուրդը լիազորված է սահմանել նման ծառայությունների ցանկ, ուստի գտնում ենք, որ անհրաժեշտ է վկայակոչել այն իրավական հիմքը, որի համաձայն Հոգաբարձուների խորհուրդը լիազորված է սահմանել նման ծառայությունների ցանկ, քանի որ ենթաօրենսդրական նորմատիվ իրավական ակտ կարող է ընդունվել միայն օրենքում համապատասխան լիազորող նորմի առկայության պարագայում։

	9․Ընդունվել է։ Նախագծում կատարվել է համապատասխան փոփոխություն։

	2. ՀՀ ֆինանսների նախարարություն

	N 01/34-2/13091-2026

	
	26.05.2026թ.

	1. Նախագծով առաջարկվում է վերանայել առողջության համընդհանուր ապահովագրության (այսուհետ՝ ԱՀԱ) փաթեթի (այսուհետ՝ ԱՓ) ձևավորման, դրանում փոփոխություններ և լրացումներ կատարելու, ինչպես նաև հատուցման ենթակա բժշկական օգնության և սպասարկման ծառայությունների շրջանակին վերաբերող մի շարք կարգավորումներ։ Մասնավորապես՝ նախատեսվում է ներդնել ապահովագրական փաթեթի փոփոխությունների կազմակերպման նոր ընթացակարգ, ձևավորել մշտապես գործող աշխատանքային խումբ, վերանայել և հստակեցնել արտահիվանդանոցային, հիվանդանոցային, շտապ, կանխարգելիչ և մասնագիտացված բժշկական ծառայությունների ծավալներն ու նկարագրերը, ինչպես նաև ընդլայնել հատուցման ենթակա առանձին ծառայությունների շրջանակները։
Միաժամանակ, Նախագծին կից հիմնավորմամբ նշվում է, որ լրացուցիչ ֆինանսական միջոցների ներգրավման անհրաժեշտություն առկա չէ, ինչպես նաև ՀՀ պետական բյուջեի եկամուտներում և ծախսերում էական ավելացում կամ նվազեցում չի նախատեսվում։
Այս կապակցությամբ հարկ է նշել, որ նշված պնդումները բավարար չափով հիմնավորված չեն, քանի որ Նախագծով առաջարկվող փոփոխությունները ենթադրում են ԱՓ շրջանակներում մատուցվող ծառայությունների ընդլայնում, այդ թվում՝ պացիենտին օդային ճանապարհով տեղափոխման, թոքաբորբ (J12- J18.9), միզաքարային հիվանդություն N20-N23, ռևմատոլոգիա և աուտոիմուն հիվանդություններ, ռոբոտ ասոցիացված վիրահատական միջամտություններ և այլն:
Հաշվի առնելով վերոգրյալը՝ առաջարկում ենք ներկայացնել Նախագծով առաջարկվող փոփոխությունների ամբողջական ֆինանսատնտեսական և ակտուարական գնահատումները, ծառայությունների սպառման և դիմելիության կանխատեսումները, ինչպես նաև Նախագծով առաջարկվող փոփոխությունների հնարավոր ազդեցությունը ԱՀԱ հիմնադրամի ֆինանսական կայունության վրա, ինչը հնարավորություն կտա գնահատելու ապահովագրավճարների չափերի վերանայման և հնարավոր բարձրացման հետ կապված ռիսկերը։

	1․Առաջարկվող փոփոխությունների մի զգալի հատվածը ներառված է Հայաստանի Հանրապետության կառավարության գործող 2025 թվականի դեկտեմբերի 25-ի N 1979-Ն որոշմամբ հաստատված ծառայությունների ցանկում և կատարվող փոփոխությունները և լրացումն առավելապես կրում են խմբագրական բնույթ, ինչ վերաբերում է նոր ծառայություննրին, ապա դրանք ներառումը նախատեսված է գործող ԱՀԱ բյուջեի շրջանակում և լրացուցիչ բեռ կամ ռիսկեր չի առաջացնելու։

	1. Նախագծով առաջարկվում է վերանայել առողջության համընդհանուր ապահովագրության (այսուհետ՝ ԱՀԱ) փաթեթի (այսուհետ՝ ԱՓ) ձևավորման, դրանում փոփոխություններ և լրացումներ կատարելու, ինչպես նաև հատուցման ենթակա բժշկական օգնության և սպասարկման ծառայությունների շրջանակին վերաբերող մի շարք կարգավորումներ։ Մասնավորապես՝ նախատեսվում է ներդնել ապահովագրական փաթեթի փոփոխությունների կազմակերպման նոր ընթացակարգ, ձևավորել մշտապես գործող աշխատանքային խումբ, վերանայել և հստակեցնել արտահիվանդանոցային, հիվանդանոցային, շտապ, կանխարգելիչ և մասնագիտացված բժշկական ծառայությունների ծավալներն ու նկարագրերը, ինչպես նաև ընդլայնել հատուցման ենթակա առանձին ծառայությունների շրջանակները։
Միաժամանակ, Նախագծին կից հիմնավորմամբ նշվում է, որ լրացուցիչ ֆինանսական միջոցների ներգրավման անհրաժեշտություն առկա չէ, ինչպես նաև ՀՀ պետական բյուջեի եկամուտներում և ծախսերում էական ավելացում կամ նվազեցում չի նախատեսվում։

2. Նախագծի 1-ին կետի 2-րդ ենթակետի «գ» պարբերությամբ նախատեսվում է ապահովագրական փաթեթի ձևավորման և փոփոխությունների գործընթացում ստեղծել մշտապես գործող աշխատանքային խումբ՝ մասնագիտական ասոցիացիաների, գիտական կազմակերպությունների և այլ ներկայացուցիչների ներգրավմամբ։
Այս կապակցությամբ հարկ է նշել, որ Նախագծով չեն սահմանվում բավարար կարգավորումներ՝
· շահերի բախման կանխարգելման,


· ծառայությունների ընտրության ծախսարդյունավետության գնահատման՝ հիմք ընդունելով «Առողջության համընդհանուր ապահովագրության մասին ՀՀ օրենքի 
7-րդ հոդվածի 3-րդ մասի 1-ին կետի պահանջները,


· ֆինանսաբյուջետային ազդեցության պարտադիր գնահատման,











· որոշումների կայացման թափանցիկության և հաշվետվողականության ապահովման ուղղությամբ։

	2․









































· Ընդունվել է։ Շահերի բախման հայտարարման կարգ սահմանելու  լիազորությունը վերապահվել է Լիազոր մարմին։

· Չի ընդունվել։ Նախագծով լրացվող 10․5-րդ կետում սահմանվում է, որ հայտը պետք է ներառի սույն կարգի 10-րդ կետով սահմանված հանգամանքները հիմնավորող փաստաթղթեր, իսկ 10-րդ կետը նույնությամբ կրկնում  «Առողջության համընդհանուր ապահովագրության մասին ՀՀ օրենքի 7-րդ հոդվածի 3-րդ մասի դրույթները։

· Նկատի ունենալով, որ ԱՀԱ բյուջեի վրա ազդեցության մասին եզրակացություն՝ համապատասխան ծախսարդյունավետության հաշվարկներով, ներկայացնելու պահանջ արդեն իսկ սահմանված է, լրացուցիչ կարգավորումներ չեն նախատեսվել, այդ թվում հաշվի առնելով, որ ֆինանսաբյուջետային համակարգի վրա ազդեցության մասին կարելի է խոսել բացառապես ապահովագրավճարների դրույքաչափի փոփոխության դեպքում։
· Նախագծով բավարար չափով թափանցիկ մեխանիզմներ են սահմանվել, մասնավորապես աշխատանքային խմբում առաջարկվում է ընդգրկել հանրային հատվածը ներկայացնող անձանց շրջանակ, որոշումների ընդունումը նախատեսված է սահմանել ձայների որակյալ մեծամասնությամբ նախագծով նախատեսվել է հայտերի մերժման հստակ հիմքեր, ինչպես և նախորդ առաջարկի հիման վրա նախատեսվել է շահերի բախման հայտարարման կարգ, հայտը բավարարելուց հետո ԱՓ-ի տվյալների լիազոր մարմնի կայք էջում հրապարակելու պահանջ։


	3. Նախագծի 1-ին կետի 2-րդ ենթակետի «ե» պարբերությունում նոր խմբագրությամբ շարադրվող 20-րդ կետի 3-րդ ենթակետի «զ» պարբերությունում և Նախագծի 1-ին կետի 2-րդ ենթակետի «Է» պարբերությունում նոր խմբագրությամբ շարադրվող 24-րդ կետի 2-րդ նախադասությունում առաջարկում ենք «Հոգաբարձուների խորհրդի կողմից» բառերը փոխարինել «ՀՀ կառավարության կողմից» բառերով՝ հիմք ընդունելով «Առողջության համընդհանուր ապահովագրության մասին ՀՀ օրենքի 7-րդ հոդվածի 2-րդ մասը, համաձայն որի՝ ապահովագրական փաթեթում ընդգրկված հատուցման ենթակա դեղերի ցանկերը հաստատում է Կառավարությունը:
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավոր դիրքորոշում:

	3․Ընդունվել է։ Կատարվել են համապատասխան փոփոխություններ

	3. Վարչապետի աշխատակազմի տեսչական մարմինների աշխատանքների համակարգման գրասենյակ
	№ 02/11.7/24933-2026 

	
	

	Քննության առնելով «Հայաստանի Հանրապետության կառավարության 2025 թվականի դեկտեմբերի 25-ի N 1979–Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը (այսուհետև՝ Նախագիծ)՝ հայտնում եմ, որ Տեսչական մարմինների աշխատանքների համակարգման գրասենյակը, իր լիազորությունների շրջանակում, սկզբունքային առարկություններ չունի։ Այնուամենայնիվ, առկա են որոշ իրավական և տեխնիկական բնույթի դիտարկումներ, որոնց առաջարկում եմ անդրադառնալ, մասնավորապես.
	

	1. Նախագծի 1-ին կետի 2-րդ ենթակետի գ պարբերությամբ որոշման N 1 հավելվածը լրացվում է 10.1-10.12-րդ կետերով, որոնցով սահմանվում են ապահովագրական փաթեթի ձևավորման, դրանում փոփոխություններ և լրացումներ կատարելու նպատակով աշխատանքային խմբի ձևավորման, գործունեության, հայտերի ներկայացման, քննարկման և որոշումների ընդունման ընթացակարգերը։
Նախագծի համակարգային վերլուծությունից հետևում է, որ աշխատանքային խմբին վերապահվում են ոչ միայն մասնագիտական կամ խորհրդատվական բնույթի գործառույթներ, այլև այնպիսի լիազորություններ, որոնք իրենց բնույթով կարող են առաջացնել իրավական հետևանքներ։ Մասնավորապես, աշխատանքային խումբը քննարկում և գնահատում է ներկայացված հայտերը, ընդունում է դրանք բավարարելու կամ մերժելու վերաբերյալ որոշումներ, գնահատում է դրանց համապատասխանությունը առողջապահության ոլորտում իրականացվող պետական քաղաքականությանը, ինչպես նաև ձևավորում է ապահովագրական փաթեթում փոփոխություններ և լրացումներ կատարելու գործընթացի հիմք հանդիսացող առաջարկությունները։
Հաշվի առնելով, որ Սահմանադրության 6-րդ հոդվածից և իրավական որոշակիության սկզբունքից բխում է, որ պետական մարմինների լիազորությունները պետք է ունենան հստակ իրավական հիմք, առաջարկում եմ լրացուցիչ գնահատել աշխատանքային խմբի կարգավիճակի, դրա կողմից ընդունվող որոշումների իրավական բնույթի և նշված լիազորությունների իրավական հիմքերի առավել հստակ կարգավորման անհրաժեշտությունը, քանի որ ենթաօրենսդրական իրավական ակտով դրանց սահմանումը համարում եմ խնդրահարույց։
	1.Նախագծի 10.1-րդ կետի համաձայն, ԱՓ-ն ձևավորելու, դրանում փոփոխություններ և լրացումներ իրականացնելու հետ կապված աշխատանքները կազմակերպում է առողջապահության բնագավառում պետական կառավարման լիազոր մարմինը։ Նույն մարմինը, այդ նորմի տրամաբանության համատեքստում, իրավասու է որոշել այդ աշխատանքների իրականացման եղանակը կամ գործիքը, որը տվյալ դեպքում մասնագիտական լայն ընդգրկում ունեցող աշխատանքայի խմբի ձևավորումն է, և նրա կողմից համապատասխան հայտերի քննության իրականացումը։ Այս իմաստով գործընթացը սահմանադրականության տեսանկյունից խնդրահարույց կարգավորումներ չունի, քանի որ, նախագծում ներկայացված են բացառապես Լիազոր մարմնի ներսում աշխատանքների կազմակերպման գործընթացները, որն, ինչպես շատ այլ դեպքերում, իրականացվում է տարբեր աշխատանքային խումբ ձևավորելու եղանակով։ Պարզապես հաշվի առնելով Առողջության համընդհանուր ապահովագրության մասին օրենքի համապատասխան լիազորող նորմը, նախագծով առաջարկվում է ապահովագրական փաթեթի ձևավորման, դրանում փոփոխություններ և լրացումներ կատարելու նպատակով Լիազոր մարմնում իրականացվելիք աշխատանքները առավել թափանցիկ և կարգավորված ձևաչափում ներկայացնել, հաշվի առնելով ԱՓ-ի հետ կապված հարցերի՝ հանրային առումով առավել նշանակալից բնույթը։ ՀՀ վարչապետի 2018 թ.
հունիսի 11-ի N 728-Լ
որոշմամբ հաստատված ՀՀ առողջապահության նախարարության կանոնադրության 11-րդ կետի 15-րդ ենթակետի համաձայն, նախարարությունն ունի օրենքների և կառավարության որոշումների նախագծերի մշակման գործառույթ, ուստի դրա շրջանակում առանձին իրավական ակտի մշակման գործընթացի իրավակարգավորումը չի կարող հակասել Սահամանդրության 6-րդ հոդվածում ամրագրված սկզբունքներին։ 

	2. Նախագծի 1-ին կետի 2-րդ ենթակետի գ պարբերությամբ լրացվող 10.2-րդ կետի համաձայն՝ աշխատանքային խումբը ձևավորվում է լիազոր մարմնի ղեկավարի հրամանով, որի կազմում ընդգրկվում են լիազոր մարմնի աշխատակիցներ, ասոցիացիաների ներկայացուցիչներ, խորհրդատուներ և ԱՀԱ հիմնադրամի ներկայացուցիչներ։
Միաժամանակ, Նախագծով չեն սահմանվում աշխատանքային խմբի կազմավորման նվազագույն չափանիշները, անդամների ընտրության սկզբունքները, ինչպես նաև տարբեր սուբյեկտների ներկայացվածության համամասնության ապահովման պահանջները։ Բացի այդ, աշխատանքային խմբի կազմավորման, աշխատակարգի, աշխատանքային պարտականությունների բաշխման և շահերի բախման հայտարարագրման կարգը սահմանելու լիազորությունն ամբողջությամբ վերապահվում է լիազոր մարմնին։
Այս համատեքստում հարկ է նկատի ունենալ, որ աշխատանքային խմբում փաստացի ընդգրկվելու են այն սուբյեկտների ներկայացուցիչները, որոնք իրավասու են ապահովագրական փաթեթում փոփոխություններ և լրացումներ կատարելու վերաբերյալ առաջարկներ ներկայացնել։ Նման պայմաններում աշխատանքային խմբում առանձին սուբյեկտների ներկայացվածության համամասնությունից կարող է կախված լինել առաջարկների քննարկման և դրանց վերաբերյալ ընդունվող որոշումների արդյունքը, ինչը կարող է կասկածի տակ դնել որոշումների օբյեկտիվությունն ու անկողմնակալությունը։
Հաշվի առնելով վերոգրյալը՝ առաջարկում եմ աշխատանքային խմբի կազմավորման, անդամների ներկայացվածության, ինչպես նաև շահերի բախման կանխարգելման հիմնական սկզբունքները սահմանել հենց Կառավարության որոշմամբ՝ բացառելով նշված հարցերի ամբողջական վերապահումը լիազոր մարմնի կարգավորմանը։

	2․Առաջարկության հիման վրա նախագծում կատարվել են փոփոխություններ։ Միևնույն ժամանակ, պետք է հաշվի առնել, որ հստակ համամասնություն և թիվ հնարավոր չէ սահմանել, քանի որ աշխատանքային խմբի ձևավորումը միշտ պայմանավորված է լինելու նախատեսվող աշխատանքների բնույթից, ծավալից և ուղղվածությունից։ Ըստ այդմ, նախագծի կարգավորումներով սահմանվել է, որ աշխատանքային խումբը մշտապես գործող չի հանդիսանալու, այլ ձևավորվելու է ըստ ԱՓ կոնկրետ ծառայությունների խմբի ուղղվածության, բացի այդ, սահմանվել է մինչև խմբում ընդգրկվելը  շահերի բախման հայտարարության ներկայացման պահանջ։ Բացի այդ, «համագործակցության համաձայնագրեր կնքած ասոցիացիաների ներկայացուցիչների, լիազոր մարմնի խորհրդատուների ընդհանուր թվի մասով սահմանվել է աշխատանքային խմբում ներառվելու առավելագույն շեմ։

	3. Նախագծի 1-ին կետի 2-րդ ենթակետի գ պարբերությամբ լրացվող 10.2-րդ և 10.4-րդ կետերի համակարգային վերլուծությունից հետևում է, որ լիազոր մարմնի հետ համագործակցության համաձայնագիր կնքած ասոցիացիաները միաժամանակ կարող են հանդիսանալ ինչպես աշխատանքային խմբի անդամ, այնպես էլ ապահովագրական փաթեթում փոփոխություններ կատարելու վերաբերյալ հայտ ներկայացնող սուբյեկտ։
Միաժամանակ, Նախագծով բավարար չափով կարգավորված չեն շահերի բախման կանխարգելման մեխանիզմները, մասնավորապես՝ այն դեպքերի համար, երբ հայտ ներկայացրած կազմակերպության ներկայացուցիչը մասնակցում է նույն հայտի քննարկմանը կամ դրա վերաբերյալ որոշման ընդունմանը։ Ընդ որում նույն դիտարկումը կիրառելի է նաև Լիազոր մարմնի ստորաբաժանումների և ԱՀԱ հիմնադրամի նկատմամբ։
Այսպիսով, առաջարկում եմ լրացնել Նախագիծը շահերի բախման բացառմանն ուղղված համապատասխան կարգավորումներով, մասնավորապես՝ ինքնաբացարկի, տվյալ հարցի քննարկմանը և քվեարկությանը չմասնակցելու կամ այլ համարժեք մեխանիզմների նախատեսման միջոցով։

	3․Առաջարկն ընդունվել է։ Սահմանվել է, որ մինչև աշխատանքային խմբում ընդգրկվելը, համագործակցության համաձայնագրեր կնքած ասոցիացիաների ներկայացուցիչները, լիազոր մարմնի խորհրդատուները շահերի բախման առկայության կամ բացակայության մասին հայտարարություն են ներկայացնելու։ Շահերի բախման առկայության դեպքում, վերջիններս չեն ներառվելու աշխատանքային խմբում։ Նախագծում արված լրացումների արդյունքում համարակալումը փոխվել է։

	4. Նախագծի 1-ին կետի 2-րդ ենթակետի գ պարբերությամբ լրացվող 10.3-րդ կետի համաձայն՝ աշխատանքային խումբն իրավազոր է, եթե նիստին մասնակցում է անդամների ընդհանուր թվի մեծամասնությունը, իսկ որոշումներն ընդունվում են անդամների ընդհանուր թվի երկու երրորդով։
Միաժամանակ, Նախագծով չեն կարգավորվում այն դեպքերը, երբ աշխատանքային խմբի անդամը բացակայում է, ինքնաբացարկ է հայտնում կամ շահերի բախման հիմքով չի մասնակցում տվյալ հարցի քննարկմանը և քվեարկությանը, ուստի առաջարկում եմ հստակեցնել նշված կարգավորումը՝ բացառելու համար որոշումների ընդունման ընթացքում գործնականում հնարավոր տարընթերցումները։

	4․Առաջարկությունն ընդունվել է։ Նախագծում կատարվել է համապատասխան փոփոխություն։ 

	5. Նախագծի 1-ին կետի 2-րդ ենթակետի գ պարբերությամբ լրացվող 10.5-րդ կետով սահմանվում են հայտին ներկայացվող պահանջները, այդ թվում՝ անվտանգության, արդյունավետության, ֆինանսական ազդեցության, ծախսարդյունավետության և առողջապահության ոլորտում իրականացվող քաղաքականության վրա ազդեցության վերաբերյալ հիմնավորումների ներկայացումը։
Միաժամանակ, Նախագծով չեն սահմանվում նշված հիմնավորումների գնահատման չափանիշները, ներկայացվող հաշվարկների նվազագույն պահանջները կամ միասնական ձևաչափը, ուստի առաջարկում եմ քննարկել գնահատման չափանիշների կամ դրանց սահմանման իրավական հիմքերի առավել հստակ ամրագրման հնարավորությունը։Վերոգրյալից զատ, առաջարկում եմ նշված մասում հստակեցնել «գրպանից դուրս ծախսեր» արտահայտությունը։
	5․Նախագծով առաջարկվող փոփոխությունների կամ լրացումների՝ անվտանգության և արդյունավետության գնահատման չափանիշը նախագծով սահմանված է, այն է՝ ապացուցողական բժշկությունը, իսկ ապացուցողական բժշկության սահմանումը տրված է Բնակչության բժշկական օգնության և սպասարկման մասին օրենքի 2-րդ հոդվածի 1-ին մասի 61-րդ կետով։ «Գրպանից դուրս ծախսեր» արտահայտությունը հստակեցվել է։

	6. Նախագծի 1-ին կետի 2-րդ ենթակետի գ պարբերությամբ լրացվող 10.7-րդ կետի համաձայն՝ աշխատանքային խումբն ուսումնասիրում է ներկայացված հայտը և անհրաժեշտության դեպքում կարող է պահանջել լրացուցիչ տեղեկատվություն։
Միաժամանակ, Նախագծով սահմանված չեն լրացուցիչ տեղեկատվության պահանջման հիմքերը, ծավալը, ներկայացման ժամկետները, ինչպես նաև այն իրավական հետևանքները, որոնք առաջանում են լրացուցիչ տեղեկատվություն չներկայացնելու դեպքում, ուստի առաջարկում եմ քննարկել նշված ընթացակարգի առավել հստակ կարգավորման հնարավորությունը՝ վարչարարության կանխատեսելիությունն ապահովելու նպատակով։

	6․Նման կարգավորում նախագծի 10․7-րդ կետում առկա չէ և չի եղել ՀՀ վարչապետի աշխատակազմ ներկայացվող տարբերակում։ Միևնույն ժամանակ, եթե խոսքը 10․6-րդ կետում առկա կարգավորման մասին է, ապա խոսքը ոչ ամբողջական փաթեթ ներկայացնելու դեպքում փաթեթը լրացնելու մասին է։

	7. Նախագծի 1-ին կետի 2-րդ ենթակետի գ պարբերությամբ լրացվող 10.9-րդ կետով նախատեսվում են հայտի մերժման հիմքերը։
Միաժամանակ, մերժման առանձին հիմքեր շարադրված են գնահատողական բնույթի ձևակերպումներով, մասնավորապես՝ «չի համապատասխանում առողջապահության ոլորտում իրականացվող պետական քաղաքականությանը», «անհամաչափ ֆինանսական ազդեցություն», «անբավարար հիմնավորվածություն» և այլն։	Քանի որ նշված հանգամանքները կարող են անմիջականորեն հիմք հանդիսանալ հայտի մերժման համար, առաջարկում եմ քննարկել դրանց գնահատման չափանիշների կամ կիրառման իրավական հիմքերի առավել հստակ ամրագրման հնարավորությունը՝ իրավական որոշակիության ապահովման նպատակով։

	7․Առաջարկությունն ընդունվել է։ Նախագծում կատարվել է համապատասխան փոփոխություն։

	8. Նախագծի 1-ին կետի 2-րդ ենթակետի գ պարբերությամբ լրացվող 10.10-րդ կետի համաձայն՝ աշխատանքային խմբի կողմից դրական եզրակացության դեպքում համապատասխան առաջարկը ներկայացվում է լիազոր մարմին։
Միաժամանակ, Նախագծով չի կարգավորվում, թե ինչ ժամկետում և ինչ ընթացակարգով է լիազոր մարմինը կայացնում վերջնական որոշումը, ինչպես նաև արդյոք վերջինս կարող է մերժել աշխատանքային խմբի դրական եզրակացությունը։
Այսպիսով, առաջարկում եմ լրացուցիչ կարգավորել աշխատանքային խմբի և լիազոր մարմնի որոշումների իրավական փոխկապակցվածության հարցը։

	8․Առաջարկությունն ընդունվել է։ Նախագծում կատարվել է համապատասխան փոփոխություն։

	[bookmark: _Hlk236147471]9. Նախագծի 1-ին կետի 2-րդ ենթակետի գ պարբերությամբ լրացվող 10.11-րդ կետով նախատեսվում է դրույթ առ այն, որ ապահովագրական փաթեթում փոփոխություններ և լրացումներ կատարվում են սահմանված պարբերականությամբ։ Միաժամանակ, Նախագծով չեն նախատեսվում բացառություններ այն դեպքերի համար, երբ փոփոխությունների անհրաժեշտությունը պայմանավորված է արտակարգ իրավիճակներով, նոր գիտական տվյալներով, միջազգային պարտավորություններով կամ առողջապահական համակարգի հրատապ կարիքներով։ Հաշվի առնելով վերոգրյալը՝ առաջարկում եմ քննարկել բացառությունների նախատեսման կամ առավել ճկուն կարգավորման հնարավորությունը։

	9․Առաջարկությունն ընդունվել է։ Նախագծում կատարվել է համապատասխան փոփոխություն։

	10. Նախագծով մի շարք դեպքերում օգտագործվում են գնահատողական բնույթի ձևակերպումներ («հիմնավորված», «նպատակահարմար», «արդյունավետ», «առողջապահության ոլորտում իրականացվող պետական քաղաքականությանը համապատասխան» և այլն), սակայն չեն սահմանվում դրանց գնահատման չափանիշները կամ կիրառման սկզբունքները, ինչը գործնականում կարող է հանգեցնել իրավակիրառական տարբեր մոտեցումների, ուստի առաջարկում եմ քննարկել նշված հասկացությունների առավել հստակեցման հնարավորությունը։

	10․Առաջարկության հիման վրա ձևակերպումների հիմնական մասը վերանայվել է։

	4. Վարչապետի աշխատակազմի սոցիալական հարցերի վարչություն
	№ 02/11.7/24933-2026 


	
	

	1. Նախագծի 1-ին կետի 1-ին ենթակետի «բ» պարբերությամբ առաջարկվող լրացմամբ նշվում է, որ Կառավարությունը հաստատում է ապահովագրական փաթեթի շրջանակներում կանխարգելիչ հետազոտությունների և պատվաստումների ցանկը՝ համաձայն N 5 հավելվածի, իսկ նախագծի 1-ին կետի 3-րդ ենթակետով առաջարկվում է որոշմամբ հաստատված N 5 հավելվածը շարադրել նոր խմբագրությամբ՝ համաձայն N 2 հավելվածի, որի վերնագիրն է՝ ապահովագրական փաթեթի շրջանակներում կանխարգելիչ հետազոտությունների և պատվաստումների (պատվաստանյութի) ցանկ:

	1․Ընդունվել է։ Նախագծում կատարվել է համապատասխան փոփոխություն։

	[bookmark: _Hlk223187704]2. Նախագծի 1-ին կետի 2-րդ ենթակետի «գ» պարբերությամբ առաջարկվում է որոշման N 1 հավելվածը 10-րդ կետից հետո լրացնել նոր կետերով, որոնցից 10.2-րդ կետով նշվում է, որ ԱՓ-ն ձևավորելու, դրանում փոփոխություններ և լրացումներ իրականացնելու աշխատանքները կազմակերպելու նպատակով լիազոր մարմնի ղեկավարի հրամանով ստեղծվում է մշտապես գործող աշխատանքային խումբ, որտեղ ներգրավում են առողջապահության նախարարության աշխատողներ, ասոցիացիաների ներկայացուցիչներ, լիազոր մարմնի խորհրդատուներ, ԱՀԱ հիմնադրամի ներկայացուցիչներ։ Սակայն պարզ չէ, թե մշտապես գործող աշխատանքային խումբը քանի հոգուց է բաղկացած լինելու և ինչպես է որոշվելու, թե ովքեր պետք է ներգրավված լինեն այդ խմբում։
	2․Առաջարկության հիման վրա նախագիծը խմբագրվել է։ Սահմանվել է աշխատանքային խմբի թվի նվազագույն շեմ։ Ինչ վերաբերում է,  ով է որոշելու, թե ովքե՞ր են ներգրավելու աշխատանքային խմբում, ապա հաշվի առնելով, որ խմբի կազմը հաստատվելու է ՀՀ առողջապահության նախարարի կողմից, ապա նախապատրաստական աշխատանքները, թեկնածությունների հայցման աշխատանքները իրականացվելու են նախարարության համապատասխան ստորաբաժանումների կողմից։

	3. Որոշման N 1 հավելվածում նոր լրացվող 10.11-րդ կետով նշվում է, որ ԱՓ-ն սույն որոշման պահանջներին համապատասխան կարող է փոփոխվել կամ լրացվել ոչ ավելի, քան տարին մեկ անգամ։ Լրացուցիչ պարզաբանման կարիք ունի տարին 1 անգամ ընտրված ժամկետի նպատակահարմարության հարցը՝ հաշվի առնելով նաև այն, որ հայտի բավարարումից մինչև փոփոխության իրականացումը, վերջինիս անհրաժեշտությունը կարող է համարվել ոչ արդիական կամ փոփոխման ենթակա:
	3․Մեկ տարին ընտրվել է որպես ԱՓ-ում իրականացվող փոփոխությունների համար  նախատեսված ողջամիտ ժամկետ, որի դեպքում հիմնավորված կլինեն և ԱՀԱ համակարգը հնարավորություն կունենա ներդնել և պատշաճ իրականացնել համապատասխան փոփոխությունները և լրացումները, այդուհանդերձ, սահմանվել են նաև բացառություններ։

	4.  Նախագծում առկա են տեխնիկական բնույթի վրիպակներն, որոնք շտկման կարիք ունեն՝
- նախագծի 1-ին կետի 2-րդ ենթակետի «գ» պարբերությամբ նախատեսվում է որոշման  N 1 հավելվածը 10-րդ կետից հետո լրացնել նոր 10.1-10.10-րդ կետերով, մինչդեռ ներկայացված լրացմամբ առկա են նաև 10.11-րդ և 10.12-րդ կետեր.
- որոշման N 1 հավելվածում նոր լրացվող 10.10-րդ կետում նշվում է, որ համապատասխան կառավարության որոշման նախագիծը ներկայացվում վարչապետին, ինչը խմբագրման կարիք ունի. 
- նոր խմբագրությամբ շարադրվող որոշման N 1 հավելվածի 20-րդ կետի 6-րդ ենթակետի «դ» պարբերությունից հետո կետադրական նշանները բացակայում են, նույն դիտարկումը վերաբերում է որոշման N 1 հավելվածի 24-րդ կետի նոր խմբագրությամբ շարադրվող 6-րդ ենթակետին, ինչպես նաև որոշման N 1 հավելվածի 27-րդ կետի նոր լրացվող 28-րդ ենթակետին.
-  որոշման N 1 հավելվածի 27-րդ կետի 27-րդ ենթակետում և որոշման N 10 հավելվածի 13-րդ կետում առաջարկվող լրացումներով «:» կրկնվում է:
 
	4․


· Ընդունվել է։ կատարվել է համապատասխան փոփոխություն։




· Հիշյալ դրույթը պայմանավորված է  ՀՀ կառավարության 2021 թվականի փետրվարի 25-ի թիվ 252-Լ որոշմամբ հաստատված Կառավարության աշխատակարգի 14-րդ կետով սահմանված կարգավորումներով։
· Ընդունվել է։ Կատարվել են համապատասխան փոփոխություններ։
	










 
· Ընդունվել է։ Կատարվել են համապատասխան փոփոխություններ։


	5. Վարչապետի աշխատակազմի ԿԱԳ վարչություն
	№ 02/11.7/24933-2026 


	
	

	Նախագծի 1-ին կետի 2-րդ ենթակետի «ե» պարբերությամբ նոր խմբագրվող  20-րդ կետի 4-րդ ենթակետի «զ» պարբերությամբ նախատեսվում է, որ քրոնիկ հիվանդությունների շարունակական հսկողության ընթացքում մասնագիտական 4 այցերի իրականացում, եթե հաստատված գործելակարգերով այլ բան նախատեսված չէ: Այս առումով՝ լրացուցիչ մեկնաբանման կարիք ունի, թե այցերի սահմանափակումը ինչ խնդիր է լուծում, եթե գործելակարգերով է նախատեսված բուժառուի հնարավոր այցերի քանակը: 
Նախագծի 1-ին կետի 2-րդ ենթակետի «թ» պարբերությամբ 27-րդ կետում նոր լրացվող 4.1 ենթակետով՝ ԱԱՊ բժշկական հաստատություններում մատուցվող  ֆիզիոթերապևտիկ բժշկական օգնությունը և սպասարկումը սահմանվել է որպես ԱՀԱ-ի շրջանակներում հատուցման ոչ ենթակա ծառայություն, մինչդեռ նույն կետի 6-րդ ենթակետում որպես չհատուցվող նշված է սուր և ենթասուր վերականգնողական բուժման ընթացքում իրականացվող ֆիզիոթերապևտիկ բժշկական օգնությունը՝ տարեկան 10 սեանսից ավելի դեպքը: Տարընկալումից խուսափելու համար առաջարկվում է նշված դեպքը որպես բացառություն սահմանել 4.1 ենթակետում:

	Նկատի ունենալով, որ քրոնիկ հիվանդությունների մասով ոչ բոլոր գործելակարգերն են ընդունված, նման սահմանափակումը նպատակ ունի բացառել այցերի չհիմնավորված նշանակումները և համապատասխանաբար այդ դեպքերով հատուցման համար հայտերի ներկայացումը, սակայն բոլոր այն դեպքերում, երբ գործելակարգերում նախատեսված կլինեն այլ թվով այցերի իրականացում, հնարավոր լինի ապահովել սահմանված շեմից տարբերվող այցերի քանակ։


Նման բացառություն սահմանելու անհրաժեշտություն չկա, հաշվի առնելով, որ սուր և ենթասուր վիճակներում  վերականգնողական բժշկական օգնություն և սպասարկում ԱԱՊ օղակում չի կարող  տրամադրվել,  այլ բացառապես հիվանդանոցային և վերականգնողական բժշկական օգնություն և սպաարկում մասնագիտացված բժշկական օգնություն և սպասարկում իրականացնող հաստատություններում։

	ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՎԱՐՉԱՊԵՏԻ ԱՇԽԱՏԱԿԱԶՄ
	№ 02/11.7/30853-2026
07․09․2026թ․

	Սոցիալական հարցերի վարչություն 
	

	Լրամշակված նախագծի վերաբերյալ առկա են հետևյալ դիտարկումները.

1. Նախագծի 1-ին կետի 1-ին ենթակետի «գ» պարբերությամբ առաջարկվում է որոշման 1-ին կետի 6-րդ ենթակետը շարադրել նոր խմբագրությամբ. «6) ապահովագրական փաթեթի շրջանակներում կյանքում առաջին անգամ հայտնաբերված արտահիվանդանոցային պայմաններում բուժման ենթակա ախտորոշումների ցանկը և ցանկում ներառված ախտորոշումների հիվանդանոցային բուժման ուղեգրման ցուցումները՝ համաձայն հավելված N 8-ի», մինչդեռ որոշման 1-ին կետի 6-րդ ենթակետով հաստատվում է ապահովագրական փաթեթի շրջանակներում փոխհատուցվող ախտորոշիչ հետազոտությունների ցանկը՝ համաձայն N 6 հավելվածի:                                         Առկա անճշտությունն անհրաժեշտ է շտկել: 

	


Ընդունվել է։
Կատարվել է համապատասխան փոփոխություն։

	2. Նախագծի 2-րդ կետով սահմանված է որոշումն ուժի մեջ մտնելու բացառություն՝                       հղում տալով սույն որոշման 4-րդ կետով լրացվող հավելված 10-ի 42-րդ կետին, մինչդեռ սույն որոշման մեջ 4-րդ կետը բացակայում է, ըստ այդմ՝ նախագծի 2-րդ կետը խմբագրման կարիք ունի:
	Ընդունվել է։
Կատարվել է համապատասխան փոփոխություն։

	Տեսչական մարմինների աշխատանքների համակարգման գրասենյակ
	

	Քննության առնելով «Հայաստանի Հանրապետության կառավարության 2025 թվականի դեկտեմբերի 25-ի N 1979–Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը (այսուհետև՝ Նախագիծ)՝ հայտնում եմ, որ Տեսչական մարմինների աշխատանքների համակարգման գրասենյակը, իր լիազորությունների շրջանակում, սկզբունքային առարկություններ չունի։ Այնուամենայնիվ, առկա են որոշ իրավական և տեխնիկական բնույթի դիտարկումներ, որոնց առաջարկում եմ անդրադառնալ, մասնավորապես.

1. Նախագծի 1-ին կետի 2-րդ ենթակետի «գ» պարբերությամբ որոշման N 1 հավելվածը լրացվում է 10.1-10.12-րդ կետերով, որոնցով սահմանվում են ապահովագրական փաթեթի ձևավորման, դրանում փոփոխություններ և լրացումներ կատարելու նպատակով աշխատանքային խմբի ձևավորման, գործունեության, հայտերի ներկայացման, քննարկման և որոշումների ընդունման ընթացակարգերը։
Նախագծի համակարգային վերլուծությունից հետևում է, որ աշխատանքային խմբին վերապահվում են ոչ միայն մասնագիտական կամ խորհրդատվական բնույթի գործառույթներ, այլև այնպիսի լիազորություններ, որոնք իրենց բնույթով կարող են առաջացնել իրավական հետևանքներ։ Մասնավորապես, աշխատանքային խումբը քննարկում և գնահատում է ներկայացված հայտերը, ընդունում է դրանք բավարարելու կամ մերժելու վերաբերյալ որոշումներ, գնահատում է դրանց համապատասխանությունը առողջապահության ոլորտում իրականացվող Կառավարության քաղաքականությանը, ինչպես նաև ձևավորում է ապահովագրական փաթեթում փոփոխություններ և լրացումներ կատարելու գործընթացի հիմք հանդիսացող առաջարկությունները։
Հաշվի առնելով, որ Սահմանադրության 6-րդ հոդվածից և իրավական որոշակիության սկզբունքից բխում է, որ պետական մարմինների լիազորությունները պետք է ունենան հստակ իրավական հիմք, առաջարկում եմ լրացուցիչ գնահատել աշխատանքային խմբի կարգավիճակի, դրա կողմից ընդունվող որոշումների իրավական բնույթի և նշված լիազորությունների իրավական հիմքերի առավել հստակ կարգավորման անհրաժեշտությունը, քանի որ ենթաօրենսդրական իրավական ակտով դրանց սահմանումը համարում եմ խնդրահարույց։
	
















Կրկին անգամ ուսումնասիրվել է Նախագծի 1-ին կետի 2-րդ ենթակետի «գ» պարբերությամբ որոշման N 1 հավելվածում լրացվող 10.1-10.12-րդ կետերը՝ Սահմանադրության 6-րդ հոդվածին և իրավական որոշակիության սկզբունքին համապատասխանության տեսանկյունից, որի արդյունքում արձանագրվում է, որ  սահմանադրականության տեսանկյունից խնդրահարույց կարգավորումներ նախագիծը չունի։ Նախագծում ներկայացված են բացառապես Լիազոր մարմնի ներսում աշխատանքների կազմակերպման գործընթացները, ինչը բխում է Առողջության համընդհանուր ապահովագրության մասին օրենքի համապատասխան լիազորող նորմից և ՀՀ վարչապետի 2018 թ.
հունիսի 11-ի N 728-Լ
որոշմամբ հաստատված ՀՀ առողջապահության նախարարության կանոնադրության 11-րդ կետի 15-րդ ենթակետից։
Նշված առաջարկը ընդգրկված է եղել նաև Տեսչական մարմինների աշխատանքների համակարգման գրասենյակի № 02/11.7/24933-2026 գրության մեջ, որին սույն ամփոփաթերթում հանգամանորեն անդրադարձ է կատարվել։ 

	[bookmark: _Hlk223185313]2.Նախագծի 1-ին կետի 2-րդ ենթակետի «գ» պարբերությամբ առաջարկվող 10.2-րդ կետի համաձայն՝  ԱՓ-ն ձևավորելու, դրանում փոփոխություններ և լրացումներ իրականացնելու աշխատանքները կազմակերպելու նպատակով լիազոր մարմնի ղեկավարի հրամանով յուրաքանչյուր անգամ, սույն հավելվածի 10․8-րդ կետի համաձայն հայտ ստանալու դեպքում, հինգ աշխատանքային օրվա ընթացքում,  ձևավորվում է  առնվազն յոթ անձից բաղկացած աշխատանքային խումբ, որտեղ կարող են ներգրավվել Հայաստանի Հանրապետության առողջապահության նախարարության աշխատողներ, «Բնակչության բժշկական օգնության և սպասարկման մասին» օրենքի 31.3-րդ հոդվածի համաձայն, լիազոր մարմնի հետ համագործակցության համաձայնագրեր կնքած ասոցիացիաների ներկայացուցիչներ, լիազոր մարմնի խորհրդատուներ (տվյալ բժշկական օգնության և սպասարկման ծառայությունների գծով համապատասխան մասնագիտությամբ), ԱՀԱ հիմնադրամի ներկայացուցիչներ։
Առաջարկում եմ Նախագծում հստակեցնել, թե Հայաստանի Հանրապետության առողջապահության նախարարության աշխատողները, լիազոր մարմնի հետ համագործակցության համաձայնագրեր կնքած ասոցիացիաների ներկայացուցիչները, լիազոր մարմնի խորհրդատուները (տվյալ բժշկական օգնության և սպասարկման ծառայությունների գծով համապատասխան մասնագիտությամբ), ԱՀԱ հիմնադրամի ներկայացուցիչները ինչ եղանակով (ընթացակարգով) են դիմելու լիազոր մարմին աշխատանքային խմբում ընդգրկվելու համար և դիմող սուբյեկտների կազմից ինչ մեխանիզմով (չափանիշներով) են ընտրվելու աշխատանքային խմբի անդամները:
Բացի այդ, ուշագրավ է, որ աշխատանքային խմբի կազմավորման, աշխատակարգի, աշխատանքային պարտականությունների բաշխման և շահերի բախման հայտարարագրման կարգը սահմանելու լիազորությունն ամբողջությամբ վերապահվել է լիազոր մարմնին։
Այս համատեքստում հարկ է նկատի ունենալ, որ աշխատանքային խմբում փաստացի ընդգրկվելու են այն սուբյեկտների ներկայացուցիչները, որոնք իրավասու են ապահովագրական փաթեթում փոփոխություններ և լրացումներ կատարելու վերաբերյալ առաջարկներ ներկայացնել։ Նման պայմաններում աշխատանքային խմբում առանձին սուբյեկտների ներկայացվածության համամասնությունից կարող է կախված լինել առաջարկների քննարկման և դրանց վերաբերյալ ընդունվող որոշումների արդյունքը, ինչը կարող է կասկածի տակ դնել որոշումների օբյեկտիվությունն ու անկողմնակալությունը։
Հաշվի առնելով վերոգրյալը՝ առաջարկում եմ աշխատանքային խմբի կազմավորման, անդամների ներկայացվածության, ինչպես նաև շահերի բախման կանխարգելման հիմնական սկզբունքները սահմանել հենց Կառավարության որոշմամբ՝ բացառելով նշված հարցերի ամբողջական վերապահումը լիազոր մարմնի կարգավորմանը։

	2․Պետք է նկատի ունենալ, որ աշխատանքային խումբը ձևավորվել է ոչ թե անձանց դիմելու փաստի, այլ լիազոր մարմնի, ի դեմս ՀՀ առողջապահության նախարարի կողմից նախաձեռնված գործընթացի արդյունքում։ Մասնավորապես, որպես աշխատողներ կներագրավվեն համապատասխան ստորաբաժանումների անհրաժեշտ մասնագիտական փորձ, գիտելիքներ ունեցող աշխատողները, մասնագիտական ասոցիացիաների դեպքում՝ դրանք կներգրավվեն համաձայնությամբ, լիազոր մարմնի կողմից ոլորտային մասնագիտական ասոցիացիային նման առաջարկ ներկայացվելու դեպքում,  եթե դրանք չեն հանդիսանա հայտ ներկայացրած իրավաբանական անձ, իսկ խորհրդատուների մասով անհրաժեշտ է նկատի ունենալ, որ համաձայն ՀՀ առողջապահության նախարարի 2018 թվականի սեպտեմբերի 7-ի թիվ 2300-Ա հրամանով սահմանված գործառույթներն գործնականում ներառում են նմանբովանդակ աշխատանքների իրականացում։
Կրկին հայտնում ենք, որ ապահովագրական փաթեթում փոփոխությունների և լրացումների իրականացումը բասմաստիճան գործընթաց է, որը ներառում է առաջարկների ձևավորումը, դրանց աշխատանքային կարգով քննարկումն և գնահատումը, Լիազոր մարմնի, ի դեմս ՀՀ առողջապահության նախարարի, որպես կառավարության անդամի կողմից համապատասխան որոշման ընդունումը, դրական որոշման դեպքում այն օրենսդրության համաձայն շրջանառվում և ներկայացվում է կառավարության աշխատակազմ՝ ընդ որում, թափանցիկության ապահովման տեսանկյունից, փաստաթղթային ողջ բազան, համաձայն նախագծի ենթակա է հրապարակման լիազոր մարմնի կայքում։ Ինչ վերաբերում է աշխատանքային խմբում օպտիմալ համամասնության սահմանմանը, ապա նախագծում դրա մասով համապատասխան կարգավորումներ են արված։

	3. Նախագծի 1-ին կետի 2-րդ ենթակետի «գ» պարբերությամբ լրացվող 10.2-րդ և 10.4-րդ կետերի համակարգային վերլուծությունից հետևում է, որ լիազոր մարմնի հետ համագործակցության համաձայնագիր կնքած ասոցիացիաները միաժամանակ կարող են հանդիսանալ ինչպես աշխատանքային խմբի անդամ, այնպես էլ ապահովագրական փաթեթում փոփոխություններ կատարելու վերաբերյալ հայտ ներկայացնող սուբյեկտ։
Միաժամանակ, Նախագծով բավարար չափով կարգավորված չեն շահերի բախման կանխարգելման մեխանիզմները, մասնավորապես՝ այն դեպքերի համար, երբ հայտ ներկայացրած կազմակերպության ներկայացուցիչը մասնակցում է նույն հայտի քննարկմանը կամ դրա վերաբերյալ որոշման ընդունմանը։ Ընդ որում նույն դիտարկումը կիրառելի է նաև Լիազոր մարմնի ստորաբաժանումների և ԱՀԱ հիմնադրամի նկատմամբ։
Այսպիսով, առաջարկում եմ լրացնել Նախագիծը շահերի բախման բացառմանն ուղղված համապատասխան կարգավորումներով, մասնավորապես՝ ինքնաբացարկի, տվյալ հարցի քննարկմանը և քվեարկությանը չմասնակցելու կամ այլ համարժեք մեխանիզմների նախատեսման միջոցով։
	Առաջարկն ընդունվել է։ Սահմանվել է, որ մինչև աշխատանքային խմբում ընդգրկվելը, համագործակցության համաձայնագրեր կնքած ասոցիացիաների ներկայացուցիչները, լիազոր մարմնի խորհրդատուները շահերի բախման առկայության կամ բացակայության մասին հայտարարություն են ներկայացնելու։ Շահերի բախման առկայության դեպքում, վերջիններս չեն ներառվելու աշխատանքային խմբում։ Լրացվել է նաև դրույթ առ այն, որ Լիազոր մարմնի կողմից սահմանվելու է ինքնաբացարկի կամ հարցի քննարկմանը և քվեարկությանը չմասնակցելու կարգը։ 

	[bookmark: _Hlk236141342]4. Նախագծի 1-ին կետի 2-րդ ենթակետի «գ» պարբերությամբ առաջարկվող 10.3-րդ կետի համաձայն՝  «Բնակչության բժշկական օգնության և սպասարկման մասին» օրենքի 31.3-րդ հոդվածի համաձայն, լիազոր մարմնի հետ համագործակցության համաձայնագրեր կնքած ասոցիացիաների ներկայացուցիչները, լիազոր մարմնի խորհրդատուները (տվյալ բժշկական օգնության և սպասարկման ծառայությունների գծով համապատասխան մասնագիտությամբ) մինչև աշխատանքային խմբում ընդգրկվելը, ներկայացնում են շահերի բախման առկայության կամ բացակայության մասին հայտարարություն։ Շահերի առկայության մասին հայտարարություն ներկայացնելու դեպքում նրանք չեն ընդգրկվում աշխատանքային խմբում։ «Բնակչության բժշկական օգնության և սպասարկման մասին» օրենքի 31.3-րդ հոդվածի համաձայն, լիազոր մարմնի հետ համագործակցության համաձայնագրեր կնքած ասոցիացիաների ներկայացուցիչների, լիազոր մարմնի խորհրդատուների (տվյալ բժշկական օգնության և սպասարկման ծառայությունների գծով համապատասխան մասնագիտությամբ) թիվը աշխատանքային խմբում չի կարող գերազանցել աշխատանքային խմբի ընդհանուր թվի մեկ երրորդը։
Նախևառաջ, առաջարկում եմ Նախագծում սահմանել «շահերի բախում» եզրույթի բնորոշումը Նախագծի համատեքստում: Բացի այդ, հարկ է նկատել, որ Նախագծով չեն կարգավորվել այն դեպքերը, երբ աշխատանքային խմբի անդամը բացակայում է, ինքնաբացարկ է հայտնում կամ շահերի բախման հիմքով չի մասնակցում տվյալ հարցի քննարկմանը և քվեարկությանը, ուստի առաջարկում եմ հստակեցնել նշված կարգավորումը՝ բացառելու համար որոշումների ընդունման ընթացքում գործնականում հնարավոր տարընթերցումները։
	Ընդունվել է։
Նախագծի 1-ին կետի 2-րդ ենթակետի «գ» պարբերությամբ սահմանված 10․5-րդ կետով սահմանվել է, որ աշխատանքային խումբն իրավազոր է, եթե դրա նիստերին մասնակցում է խմբի անդամների ընդհանուր թվի մեծամասնությունը։ Աշխատանքային խմբում որոշումներն ընդունվում են նիստին մասնակցելու իրավունք ունեցող անդամների ձայների ընդհանուր թվի պարզ մեծամասնությամբ։
Նախագծի 1-ին կետի 2-րդ ենթակետի «գ» պարբերությամբ սահմանված 10․3-րդ կետով սահմանվել է նաև «շահերի բախում» եզրույթի բնորոշումը Նախագծի համատեքստում:

	5.Նախագծի 1-ին կետի 2-րդ ենթակետի «գ» պարբերությամբ լրացվող 10.7-րդ կետով սահմանվել են հայտին ներկայացվող պահանջները այդ թվում՝ անվտանգության, արդյունավետության, ֆինանսական ազդեցության, ծախսարդյունավետության և առողջապահության ոլորտում իրականացվող քաղաքականության վրա ազդեցության վերաբերյալ հիմնավորումների ներկայացումը։
Միաժամանակ, Նախագծով չեն սահմանվել նշված հիմնավորումների գնահատման չափանիշները, ներկայացվող հաշվարկների նվազագույն պահանջները կամ միասնական ձևաչափը, ուստի առաջարկում եմ քննարկել գնահատման չափանիշների կամ դրանց սահմանման իրավական հիմքերի առավել հստակ ամրագրման հնարավորությունը։ Վերոգրյալից զատ, առաջարկում եմ նշված մասում հստակեցնել «գրպանից դուրս ծախսեր» արտահայտությունը։
	Նախագծով առաջարկվող փոփոխությունների կամ լրացումների՝ անվտանգության և արդյունավետության գնահատման չափանիշը նախագծով սահմանված է, այն է՝ ապացուցողական բժշկությունը, իսկ ապացուցողական բժշկության սահմանումը տրված է Բնակչության բժշկական օգնության և սպասարկման մասին օրենքի 2-րդ հոդվածի 1-ին մասի 61-րդ կետով։ «Գրպանից դուրս ծախսեր» արտահայտությունը հստակեցվել է՝ այն սահմանելով որպես բնակչության կողմից  սեփական միջոցներով կատարվող ծախսեր։

	6. Նախագծի 1-ին կետի 2-րդ ենթակետի «գ» պարբերությամբ առաջարկվող 10.8-րդ կետի համաձայն՝ հայտը ներկայացվում է Lիազոր մարմնի էլեկտրոնային փոստի հասցեով։ Ոչ ամբողջական փաթեթ ներկայացնելու դեպքում աշխատանքային խմբի կողմից հայտը ստանալուց հետո քսան աշխատանքային օրվա ընթացքում հայտը լրացնելու անհրաժեշտության մասին գրավոր ծանուցվում է հայտը ներկայացնող ստորաբաժանմանը կամ իրավաբանական անձին։ Գրավոր ծանուցվելուց հետո տասը աշխատանքային օրվա ընթացքում, հայտը չլրացնելու դեպքում, այն համարվում է մերժված։
Հաշվի առնելով, որ քննարկվող կետի առկա շարադրանքը տեղի է տալիս թյուրըմբռնման և տարընկալման, առաջարկում եմ տվյալ դրույթի «հայտը լրացնելու» բառերը փոխարինել «փաստաթղթերի կազմը լրացնելու» բառերով: 

	Ընդունվել է։ 
Կատարվել է համապատասխան փոփոխություն։

	7. Նախագծի 1-ին կետի 2-րդ ենթակետի «գ» պարբերությամբ առաջարկվող 10.9-րդ կետի համաձայն՝ որոշման պահանջներին համապատասխանող հայտը աշխատանքային խմբում քննվում է ոչ ավելի, քան դրա ստացման օրից հաշվված երեքամսյա ժամկետում։ Իսկ նույն պարբերության 10.10-րդ կետի համաձայն՝ հայտի քննության արդյունքում ընդունվում է գրավոր որոշում այն մերժելու կամ բավարարելու մասին, որի մասին հայտը ներկայացրած ստորաբաժանումը կամ իրավաբանական անձը գրավոր ծանուցվում է։ Նշված պարբերության 10.12-րդ կետի 2-րդ ենթակետի համաձայն՝ հայտը բավարարելուց հետո, մեկշաբաթյա ժամկետում աշխատանքային խմբի ղեկավարը ԱՓ-ում փոփոխություններ և լրացումներ իրականացնելու վերաբերյալ գրավոր առաջարկը՝ սույն որոշման 10-րդ կետով սահմանված պահանջների պահպանմամբ, ինչպես նաև 10.7-րդ կետի 3-րդ, 4-րդ, 5-րդ, 6-րդ ենթակետերով սահմանված տեղեկությունների ներառմամբ, ներկայացնում է Lիազոր մարմնին, որն այն ստանալուց հետո, մեկամսյա ժամկետում ուսումնասիրում և հրաման է ընդունում՝  գրավոր առաջարկը մերժել, եթե առկա են  10․11-րդ կետով (հայտի մերժման հիմքեր) սահմանված հիմքերից որևէ մեկը:
Պարզաբանման կարիք ունի այն հարցը, թե ինչ նկատառումներից ելնելով է արդեն իսկ բավարարված հայտի հիմքով ներկայացված առաջարկը մերժելու վերաբերյալ իրավասություն վերապահվում լիազոր մարմնին, այն պարագայում, երբ հայտը բավարարվում է այն մերժելու հիմքերի բացակայության պայմաններում:
	Լիազոր մարմինը՝ Առողջապահության նախարարությունը մշակում և իրականացնում է «Կառավարության կառուցվածքի և գործունեության մասին» Հայաստանի Հանրապետության օրենքով իրեն վերապահված գործունեության ոլորտում Հայաստանի Հանրապետության կառավարության քաղաքականությունը, ինչն իրենից ենթադրում է նաև իր լիազորությունների շրջանակներում  համապատասխան ոլորտներում որոշումների կայացում։ Սույն որոշման նախագծով նախատեսված աշխատանքային խումբը խորհրդակցական մարմին է և վերջինիս կողմից կայացված գրավոր որոշումը վերջնական չէ և քննության առարկա կարող է դառնալ Լիազոր մարմնի կողմից, ըստ այդմ՝ բավարարվել կամ մերժվել։

	[bookmark: _Hlk236148019]8. Նախագծի 1-ին կետի 2-րդ ենթակետի «գ» պարբերությամբ լրացվող 10.11-րդ կետի համաձայն՝ հայտը ենթակա է մերժման, եթե` 1) ներկայացված փաստաթղթերը թերի են կամ չեն լրացվել կարգի 10.8-րդ կետով սահմանված ժամկետում կամ, 2) հայտը չի համապատասխանում սույն կարգի 10.7-րդ կետով սահմանված պահանջներին կամ, 3) առաջարկվող փոփոխությունը կամ լրացումը չի համապատասխանում առողջության համընդհանուր ապահովագրության բնագավառում  Կառավարության իրականացվող քաղաքականությանը (ներառյալ կառավարության ծրագրին, առողջապահության համակարգի զարգացմանռազմավարությանը և ոլորտային քաղաքականության այլ փաստաթղթերին) համապատասխանելու վերաբերյալ կամ, 4) առաջարկվող փոփոխությունը կամ լրացումը որոշման իմասով ծախսարդյունավետ չէ և հանգեցնում է ԱՀԱ բյուջեի ծախսային մասի ավելացմանը կամ, 5) առաջարկվող փոփոխության կամ լրացման արդյունավետությունը և անվտանգությունը չեն հաստատվում ապացուցողական բժշկության տվյալներով կամ, 6)  առաջարկվող փոփոխության կամ լրացման վերաբերյալ ներկայացված հաշվարկները կամ եզրակացությունները ակնհայտորեն թերի, հակասական կամ չհիմնավորված են կամ, 7) նույն բովանդակությամբ հայտն արդեն քննվել և մերժվել է վերջին մեկ տարվա ընթացքում, և չեն ներկայացվել նոր էական հանգամանքներ կամ հիմնավորումներ։
Կարծում եմ մերժման առանձին հիմքեր շարադրված են գնահատողական բնույթի ձևակերպումներով, մասնավորապես՝ «չի համապատասխանում առողջության համընդհանուր ապահովագրության բնագավառում Կառավարության իրականացվող քաղաքականությանը», «առաջարկվող փոփոխության կամ լրացման վերաբերյալ ներկայացված հաշվարկները կամ եզրակացությունները ակնհայտորեն թերի, հակասական կամ չհիմնավորված են», «չեն ներկայացվել նոր էական հանգամանքներ կամ հիմնավորումներ» ։	Քանի որ նշված հանգամանքները կարող են անմիջականորեն հիմք հանդիսանալ հայտի մերժման համար, առաջարկում եմ քննարկել դրանց գնահատման չափանիշների կամ կիրառման իրավական հիմքերի առավել հստակ ամրագրման հնարավորությունը՝ իրավական որոշակիության ապահովման նպատակով։
	Նախագծով նախատեսված մերժման հիմքերն իրենց բնույթով հանդիսանում են ոչ թե ինքնուրույն գնահատողական դատողություններ, այլ առողջության համընդհանուր ապահովագրության համակարգի կառավարման, ֆինանսական կայունության և բժշկական տեխնոլոգիաների գնահատման ոլորտում միջազգայինորեն ընդունված չափանիշների արտացոլում։ Նման հասկացությունների կիրառումը ենթադրում է մասնագիտական գնահատման իրականացում և չի կարող ամբողջությամբ փոխարինվել սպառիչ ու մեխանիկական չափորոշիչներով։
Մասնավորապես, «չի համապատասխանում առողջության համընդհանուր ապահովագրության բնագավառում Կառավարության իրականացվող քաղաքականությանը» ձևակերպումը բավարար չափով որոշակի է, քանի որ նախագծում անմիջապես մատնանշված են այն փաստաթղթերը, որոնց նկատմամբ պետք է կատարվի համապատասխանության գնահատումը՝ Կառավարության ծրագիրը, առողջապահության համակարգի զարգացման ռազմավարությունը և ոլորտային քաղաքականության այլ փաստաթղթերը։ Հետևաբար գնահատումն իրականացվում է ոչ թե հայեցողական, այլ նախապես ընդունված և հրապարակային ռազմավարական փաստաթղթերի հիման վրա։
Ինչ վերաբերում է «ակնհայտորեն թերի, հակասական կամ չհիմնավորված» հաշվարկներին կամ եզրակացություններին, ապա դրանք իրավակիրառական պրակտիկայում լայնորեն օգտագործվող եզրույթներ են, որոնք վերաբերում են ներկայացված տվյալների ամբողջականության, ներքին տրամաբանական ներդաշնակության և ներկայացված պնդումների ապացուցողական հիմքերի առկայությանը։ Դրանց առավել մանրամասն նկարագրությունը կարգում ամրագրելը ոչ միայն չի բարձրացնի իրավական որոշակիությունը, այլև կարող է անհիմն սահմանափակել հայտերի գնահատման գործընթացը՝ հնարավորություն չտալով արձագանքել գործնականում հնարավոր բազմազան դեպքերին։
Նույն տրամաբանությամբ, «նոր էական հանգամանքներ կամ հիմնավորումներ» հասկացությունը նախատեսված է բացառելու նույնաբովանդակ և արդեն իսկ քննված առաջարկների շարունակական ներկայացումը՝ առանց նոր փաստական կամ մասնագիտական հիմքերի։ Ընդ որում, տվյալ ձևակերպումն ինքնին ենթադրում է, որ նախկինում գնահատված առաջարկի համեմատ պետք է ներկայացվեն այնպիսի նոր տվյալներ, փաստեր, ուսումնասիրություններ, հաշվարկներ կամ հիմնավորումներ, որոնք կարող են ազդել նախկինում կայացված որոշման վերանայման վրա։
Միաժամանակ հարկ է նկատի ունենալ, որ նախագծով նախատեսված մերժման բոլոր հիմքերը ենթակա են հիմնավորված արձանագրման, իսկ կայացվող որոշումները պետք է պարունակեն դրանց փաստական և իրավական հիմնավորումները։ Հետևաբար, ներկայացված կարգավորումը լիովին համապատասխանում է իրավական որոշակիության սկզբունքին և չի ստեղծում կամայական կամ հայեցողական որոշումների կայացման ռիսկ։
Ուստի դիտողությամբ առաջարկվող լրացուցիչ կարգավորումների անհրաժեշտությունը բացակայում է, իսկ նախագծի համապատասխան դրույթները բավարար չափով հստակ են, նպատակահարմար և կիրառելի՝ առանց լրացուցիչ մանրամասնեցումների։


	9. Նկատի ունենալով, որ Նախագծում բացակայում է աշխատանքային խմբի և լիազոր մարմնի որոշումների իրավական փոխկապակցվածության հարցը, առաջարկում եմ լրացուցիչ կարգավորել այն:
	Ընդունվել է։
Նախագծի 1-ին կետի 2-րդ ենթակետի «գ» պարբերությամբ սահմանված 10․10-րդ կետում կատարվել է լրացում։

	10. Նախագծով մի շարք դեպքերում օգտագործվում են գնահատողական բնույթի ձևակերպումներ («հիմնավորված», «ծախսաարդյունավետ», «առողջության համընդհանուր ապահովագրության բնագավառում Կառավարության իրականացվող քաղաքականություն» և այլն), սակայն չեն սահմանվում դրանց գնահատման չափանիշները կամ կիրառման սկզբունքները, ինչը գործնականում կարող է հանգեցնել իրավակիրառական տարբեր մոտեցումների, ուստի առաջարկում եմ քննարկել նշված հասկացությունների առավել հստակեցման հնարավորությունը։

	Չի ընդունվել։
Անհրաժեշտ է նշել, որ նախագծում կիրառված «հիմնավորված», «ծախսաարդյունավետ», «առողջության համընդհանուր ապահովագրության բնագավառում Կառավարության իրականացվող քաղաքականությանը համապատասխանող» և նմանատիպ հասկացություններն  բավարար չափով պարզաբանված են։Դրանց մասով սպառիչ չափանիշների ամրագրումը ոչ միայն գործնականում անհնար է, այլև կարող է էապես սահմանափակել կարգավորման ճկունությունն ու արդյունավետությունը։
Մասնավորապես, «ծախսաարդյունավետություն» հասկացությունը առողջապահական քաղաքականության և առողջապահական տեխնոլոգիաների գնահատման ոլորտում հանդիսանում է միջազգայինորեն ընդունված մասնագիտական չափանիշ, որի գնահատումը ենթադրում է յուրաքանչյուր առանձին դեպքի փաստական տվյալների, ֆինանսատնտեսական հաշվարկների և առողջապահական արդյունքների համադրված վերլուծություն։ Հետևաբար դրա բովանդակության սպառիչ նկարագրությունը ենթաօրենսդրական ակտում հնարավոր և նպատակահարմար չէ։
Նույն կերպ, «հիմնավորված» հասկացությունը վերաբերում է ներկայացված առաջարկի փաստական, վիճակագրական, գիտական և մասնագիտական հիմնավորումների բավարարությանը, ինչը յուրաքանչյուր կոնկրետ դեպքում ենթակա է գնահատման՝ ներկայացված նյութերի ամբողջության հիման վրա։ Հակառակ մոտեցումը կհանգեցնի իրավակարգավորման անհարկի ծանրաբեռնվածության և չի ապահովի հնարավոր բոլոր իրավիճակների ընդգրկումը։
Ինչ վերաբերում է առողջության համընդհանուր ապահովագրության բնագավառում Կառավարության իրականացվող քաղաքականությանը համապատասխանությանը, ապա այդ չափանիշն ինքնին ունի հստակ իրավական հենք, քանի որ վերաբերում է Կառավարության ծրագրին, ոլորտային ռազմավարություններին և առողջապահության բնագավառի այլ քաղաքական փաստաթղթերին։ Հետևաբար գնահատումը կատարվում է ոչ թե հայեցողական կամ կամայական հիմունքներով, այլ գործող ռազմավարական և քաղաքական փաստաթղթերի նկատմամբ առաջարկի համապատասխանության գնահատման միջոցով։
Միաժամանակ հարկ է հաշվի առնել, որ կարգավորման առարկան ենթադրում է բժշկական, ֆինանսական, ակտուարական և առողջապահական քաղաքականության մասնագիտական գնահատումների իրականացում, որոնց ամբողջական չափորոշիչների նախնական ամրագրումը նորմատիվ ակտով ոչ միայն անհնար է, այլև կարող է հանգեցնել իրավակիրառման անհարկի կաշկանդման և կարգավորման նպատակների խաթարման։
Ուստի նախագծում օգտագործված հասկացությունները բավարար չափով որոշակի են, բխում են համապատասխան ոլորտում ընդունված մասնագիտական մոտեցումներից և լրացուցիչ հստակեցման անհրաժեշտություն չեն առաջացնում։ Հետևաբար առաջարկությունը չի ընդունվել։




